To **Δάσκαλος για Κλάματα** (Αγγλικά: **The Nutty Professor**) είναι μια ρομαντική κωμωδία επιστημονικής φαντασίας του 1996 με πρωταγωνιστή τον Έντι Μέρφι. Η ταινία αποτελεί ριμέικ της ομότιτλης ταινίας του 1963 με πρωταγωνιστή τον Τζέρι Λιούις. Η ταινία βραβεύτηκε με το Όσκαρ Καλύτερου Μακιγιάζ.

Ο Μέρφι υποδύεται τον φιλάνθρωπο καθηγητή πανεπιστημίου Σέρμαν Κλαμπ, ο οποίος είναι νοσηρά παχύσαρκος. Εφευρίσκει μια θαυματουργή φόρμουλα αδυνατίσματος, ελπίζοντας να κερδίσει τη στοργή της κοπέλας των ονείρων του, και το δοκιμάζει στον εαυτό του. Κοινωνικές καταστάσεις απαιτούν να αλλάξει το όνομά του όταν χρησιμοποιεί το φίλτρο και ο αδύνατος εαυτός του γίνεται μια ανεξάρτητη προσωπικότητα. Σαν τον Τζούλιους Κέλπ της πρωτότυπης ταινίας, ο τέλειος και κομψός (αλλά αλαζόνας) Κλαμπ ονομάζεται Μπάντι Λοβ. Ο Μέρφι υποδύεται συνολικά εφτά χαρακτήρες στην ταινία, συμπεριλαμβανομένου του Σέρμαν, τους περισσότερους από την οικογένεια του (εκτός από τον Έρνι "Ηρακλή" Κλαμπ Τζ. που τον υποδύθηκε ο ηθοποιός Τζαμάλ Μίξον).

Μια συνέχεια της ταινίας με τίτλο *Δάσκαλος για Κλάματα ΙΙ: Οι Κλαμπς* κυκλοφόρησε το 2000. Η ταινία επανακυκλοφόρησε σε Blu-ray με αφορμή την εκατοστή επέτειο των Universal Studios.

Πλοκή
-----

Στο φανταστικό Κολέγιο Γουέλμαν, εκατομμύρια χάμστερ κυκλοφορούν σε ολόκληρο τον χώρο προκαλώντας ένα γενικό χάος. Αυτό γίνεται εξαιτίας του παχύσαρκου, καλόκαρδου, Καθηγητή Σέρμαν Κλαμπ (Έντι Μέρφι) ο οποίος τα απελευθερώνει κατά λάθος αφού οι τεράστιοι γλουτοί του πίεσαν το διακόπτη που ανοίγει τα κλουβιά των χάμστερ. Εν τω μεταξύ, ο Σέρμαν έχει κατασκευάσει μια πειραματική φόρμουλα που ανασυνθέτει το DNA ενός παχύσαρκου άτομου με έναν τρόπο που θα του επιτρέψει να χάσει βάρος πιο εύκολα.

Μετά το μάθημα, ο Σέρμαν γνωρίζει και στιγμιαία ερωτεύεται την Κάρλα Πέρτι (Τζέιντα Πίνκετ), μια μεταπτυχιακή μαθήτρια χημείας η οποία είναι μεγάλη θαυμάστρια της δουλειάς του. Μετά το δείπνο με την παχύσαρκη αγενή οικογένεια του, (οι περισσότεροι από τους οποίους ερμηνεύονται από τον Μέρφι), ο Σέρμαν προσκαλεί την Κάρλα σε ραντεβού, η οποία δέχεται και ο ίδιος εκπλήσσεται ευχάριστα. Στο ραντεβού, η Κάρλα αρχίζει να δείχνει θαυμασμό για τη δουλειά του Σέρμαν αλλά εκείνος πέφτει θύμα του Ρέτζι Γουόρινγκτον ο οποίος του επιτίθεται με σκληρά ανέκδοτα για το βάρος του. Στο σπίτι εντελώς μελαγχολικός, βλέπει εφιάλτη στον οποίο γίνεται γίγαντας και σκορπίζει απόβλητα μόνο με τα αέρια του, τα οποία κατά λάθος ανάβουν φωτιά. Όταν ξυπνάει πέφτει στον πειρασμό να δοκιμάσει τον ορό στον εαυτό του. Η φόρμουλα δουλεύει και χάνει 250 λίβρες σε δευτερόλεπτα. Συγκλονισμένος, βγαίνει έξω και αγοράζει ρούχα κανονικού μεγέθους σαν να γιορτάζει. Αφού παίρνει τον ορό, αποκτά μια διαφορετική προσωπικότητα με υπερβολικά υψηλή τεστοστερόνη που τον κάνει διεκδικητικό και εγωιστή.

Αποκαλώντας τον εαυτό του Μπάντι Λοβ (επίσης ερμηνεύεται από τον Μέρφι), καλεί την Κάρλα για ραντεβού στο ίδιο κλαμπ ξανά (ενώ ο ορός αρχίζει να χάνει την επίδρασή του). Ο Ρέτζι εμφανίζεται ξανά και ο Μπάντι τον εκδικείται βασανίζοντάς τον ανελέητα (πιο πολύ προσβάλλοντας την μητέρα του με άσχημα αστεία παρόμοια με αυτά που του πέταξε εκείνος) περπατάει πάνω στην σκηνή και τον βάζει σε ένα πιάνο με ουρά. Την άλλη μέρα ο Ντιν Ρίτσμοντ (Λάρι Μίλερ) έχει κανονίσει ραντεβού με τον Χάρλαν Χάρτλεϊ (Τζέιμς Κόμπερν) στο Ριτζ ώστε ο Σέρμαν να του περιγράψει τον ορό. Ο Σέρμαν καταφθάνει στο Ριτζ στην μορφή του Μπάντι Λοβ με την Κάρλα. Όταν ο Ντιν τον βρίσκει η Κάρλα ρωτάει τον Μπάντι αν θα πάρει την θέση του Σέρμαν. Τελικά το κάνει και παίρνει όλα τα εύσημα της δουλειάς του από τον Χάρτλεϊ. Ο Χάρτλεϊ και ο Ντιν είναι πολύ ενθουσιασμένοι με τη δουλειά του και ο Ντιν τον καλεί στο ποδόσφαιρο απόφοιτων.

Μετά από μια διαφωνία με την Κάρλα και τον Ρίτσμοντ να λέει στον Σέρμαν πως ο Μπάντι θα πάρει την θέση του στο Ποδόσφαιρο Απόφοιτων, ο Σέρμαν καταστρέφει όλα τα δείγματα του ορού, αλλά μεταμορφώνεται στον Μπάντι ξανά αφού πίνει ένα ποτό διαίτης που ο Μπάντι γέμισε με τον ορό. Ο νεότερος βοηθός του Σέρμαν, ο Τζέισον (Τζον Έιλς) προσπαθεί να τον αποτρέψει να πάει στον αγώνα ποδοσφαίρου αλλά ο Μπάντι τον χτυπάει και αναχωρεί. Στον αγώνα ο Μπάντι επιδεικνύει τις επιδράσεις του ορού στο κοινό, αλλά ο Τζέισον φτάνει πάνω στην ώρα, ενώ έχει ανακαλύψει πως τα επίπεδα τεστοστερόνης του Μπάντι είναι θανάσιμα υψηλά στο 60.000%. Οι δυο τους μπαίνουν σε μια σύντομη αψιμαχία αλλά ο Σέρμαν αρχίζει να παλεύει με τον Μπάντι μέσα του. Ο Σέρμαν τελικά παίρνει την πραγματική μορφή του και λέει στους απόφοιτους πως αυτό που είχε κάνει ήταν λάθος και πως η ιδέα ήταν του Μπάντι και κάθε άνθρωπος πρέπει να δέχεται τον εαυτό του έτσι όπως είναι. Καθώς φεύγει, η Κάρλα τον σταματάει και τον ρωτάει γιατί είπε ψέματα. Εκείνος λέει πως δεν πίστευε πως θα τον δεχόταν, αλλά εκείνη λέει πως δεν έχει σημασία αν είσαι υπέρβαρος ή οχι. Η ταινία τελειώνει με τον Σέρμαν και την Κάρλα να χορεύουν και τον Χάρτλεϊ να δίνει την υποτροφία στον Σέρμαν επειδή είναι "σπουδαίος επιστήμονας και τζέντλεμαν". 

Μετά τους τίτλους τέλους ο Μπιλ Μπουκανεράντο (Μάρκος Πασκίμ) ένας νταβατζής από τα Νησιά Φόκλαντ εμφανίζεται και πυροβολεί τον Σέρμαν στο θώρακα. Ο Σέρμαν πέφτει, και δεν αισθάνεται παρά μόνο πόνο. Έπειτα η Κάρλα φιλάει τον Μπιλ και η ταινία τελειώνει με αυτό το πλάνο.

Ηθοποιοί
--------

* Έντι Μέρφι στο ρόλο του Καθηγητή Σέρμαν Κλαμπ / Μπάντι Λοβ / Η Οικογένεια Κλαμπ / Λανς Πέρκινς
* Τζέιντα Πίνκετ στο ρόλο της Κάρλα Πέρτι
* Τζον Έιλς στο ρόλο του Τζέισον
* Τζέιμς Κόμπερν στο ρόλο του Χάρτλαν Χάρτλεϊ
* Λάρι Μίλερ στο ρόλο του Ντιν Ρίτσμοντ
* Ντέιβ Σαπέλ στο ρόλο του Ρέτζι Γουόρινγκτον
* Τζαμάλ Μίξον στο ρόλο του Έρνι Κλάμπ Τζ.
* Μόντελ Τζόρνταν στο ρόλο του εαυτού του
* Μάρκος Πασκίμ στο ρόλο του Μπιλ Μπουκανεράντο

Παραγωγή
--------

Το *Δάσκαλος για Κλάματα* ήταν η πρώτη ταινία του Τομ Σάντιακ που συμπεριλάμβανε σκηνές από τα γυρίσματα κατά τη διάρκεια των τίτλων τέλους. Η ταινία έχει πολλές σκηνές με τον Μέρφι και τον κωμικό Ντέιβ Σαπέλ που υποδύεται τον Ρέτζι Γουόρινγκτον, με το μεγαλύτερο μέρος του διαλόγου να αποτελεί αυτοσχεδιασμό των δύο ηθοποιών. Ο Μέρφι ήταν μια από τις μεγαλύτερες κωμικές επιρροές του Σαπέλ. Ο χαρακτήρας Ρέτζι Γουόρινγκτον αποτελεί συνδυασμός των ονομάτων των σκηνοθετών Ρέτζιναλντ και Γουόρινγκτον Χάντλιν, οι οποίοι σκηνοθέτησαν την προηγούμενη ταινία του Μέρφι με τίτλο *Μπούμερανγκ*.

Ενώ η ταινία έγινε με την ευλογία του Τζέρι Λούις (ήταν ένας εκτελεστικός παραγωγός και για αυτήν την ταινία και για τη συνέχεια της ταινίας με τίτλο *Δάσκαλος για Κλάματα ΙΙ: Οι Κλάμπς* του 2000), αργότερα αποκήρυξε την ταινία κάτι που δήλωσε ο ίδιος σε μια συνέντευξή του στο περιοδικό Entertainment Weekly το 2009. Συγκεκριμένα δήλωσε: *"Έχω πολύ σεβασμό για τον Έντι, αλλά δεν έπρεπε να το είχε κάνει. Ότι έκανα εγώ ήταν τέλειο την πρώτη φορά και αυτό που έγινε ήταν να μειωθεί η τελειότητα αυτή αφήνοντας κάποιον άλλο να το κάνει."*

Αποδοχή
-------

Η ταινία *Δάσκαλος για Κλάματα* κατατάσσεται ως "φρέσκια" στην ιστοσελίδα Rotten Tomatoes με μια θετική βαθμολογία 66%. Η ταινία κατέλαβε την 70ή θέση στη λίστα με τις 100 Πιο Αστείες Ταινίες του Bravo. Ήταν υποψήφιο στη λίστα 100 Χρόνια του AFI... 100 Γέλια του Αμερικανικού Ινστιτούτου Κινηματογράφου

Βραβεία
-------

* 69ο Όσκαρ - Όσκαρ Καλύτερου Μακιγιάζ (νίκη)
* 54α Βραβεία Χρυσών Σφαιρών - Καλύτερος Ηθοποιός σε Μιούζικαλ/Κωμωδία (υποψηφιότητα)

Soundtrack
----------

* Έτος: 1996
* Τίτλος: Δάσκαλος για Κλάματα
* Κυκλοφορία: 4 Ιουνίου 1996
* Ετικέτα: Def Jam
* Βραβεύσεις: Πλατινένιος Δίσκος

Το τραγούδι The Clarence Carter από τον Στρόκιν που χρησιμοποιήθηκε όταν ο Μπάντι Λοβ οδηγούσε στο νυχτερινό κέντρο δεν συμπεριλαμβάνεται στο soundtrack.

Αναφορές
--------

1. ↑  «Dave Chappelle». *Inside the Actors Studio*. Περίοδος 12. Επεισόδιο 10. 2006-02-12. Bravo.
2. ↑  «AFI's 100 Years...100 Laughs Nominees» (PDF). Αρχειοθετήθηκε από το πρωτότυπο (PDF) στις 20 Δεκεμβρίου 2015. Ανακτήθηκε στις 20 Ιουνίου 2012.